2024. gada 23. oktobrī Saistošie noteikumi Nr. SN\_\_/2024

Olainē

Apstiprināti ar Olaines novada pašvaldības

domes 2024. gada 23. oktobra sēdes lēmumu

(11. prot., \_\_. p.)

**Grozījums Olaines novada pašvaldības domes 2021. gada 24. februāra saistošajos noteikumos Nr. SN3/2021 “Par pabalstu krīzes situācijā Olaines novadā”**

*Izdoti saskaņā ar* [*Sociālo pakalpojumu un sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*36. panta*](https://likumi.lv/ta/id/68488-socialo-pakalpojumu-un-socialas-palidzibas-likums#p35) *sesto daļu*

Izdarīt Olaines novada domes 2021. gada 24. februāra saistošajos noteikumos Nr. SN3/2021 “Par pabalstu krīzes situācijā Olaines novadā” (publicēts: “Olaines Domes Vēstis”, 4 (164), 31.03.2021.) šādu grozījumu:

svītrot noteikumu 7. punktu.

Domes priekšsēdētājs A. Bergs

**Paskaidrojuma raksts**

**Olaines novada pašvaldības domes saistošajiem noteikumiem Nr. SN\_\_/2024**

**“Grozījums 2021. gada 24. februāra Olaines novada pašvaldības domes saistošajos noteikumos Nr. SN3/2021 “Par pabalstu krīzes situācijā Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu projekts “Grozījums 2021. gada 24. februāra Olaines novada pašvaldības domes saistošajos noteikumos Nr. SN3/2021 “Par pabalstu krīzes situācijā Olaines novadā”” (turpmāk – Saistošo noteikumu projekts) precizēs Olaines novada pašvaldībā spēkā esošos Olaines novada pašvaldības domes 2021. gada 24. februāra saistošos noteikumus Nr. SN3/2021 “Par pabalstu krīzes situācijā Olaines novadā” (turpmāk – Saistošie noteikumi Nr. SN3/2021), kas izdoti saskaņā ar [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [36.](https://likumi.lv/ta/id/68488-socialo-pakalpojumu-un-socialas-palidzibas-likums#p36) panta sesto daļu.* 1. Saistošo noteikumu projektā ir iekļauts grozījums, kas paredz svītrot Saistošo noteikumu Nr. SN3/2021 7. punktu, kur noteikta pabalsta ārkārtas situācijā saistībā ar Covid-19 izplatību apmērs un piešķiršanas kritēriji.

Mazinoties epidemioloģiskās drošības draudiem saistībā ar Covid-19 infekcijas izplatību, 2023. gada 1. novembrī stājās spēkā likums “Par [Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums) atzīšanu par spēku zaudējušu” (publicēts: “[Latvijas Vēstnesis](https://www.vestnesis.lv/ta/id/346866-par-covid-19-infekcijas-izplatibas-parvaldibas-likuma-atzisanu-par-speku-zaudejusu)”, 211, 31.10.2023., OP numurs: [2023/211.1](https://www.vestnesis.lv/url.php?id=346866)).1.3. Ņemot vērā iepriekšminēto, ir sagatavots Saistošo noteikumu projekts “Grozījums Olaines novada pašvaldības 2021. gada 24. februāra domes saistošajos noteikumos Nr. SN3/2021 “Par pabalstu krīzes situācijā Olaines novadā””.  |
| 2. Fiskālā ietekme uz pašvaldības budžetu | Saistošo noteikumu projekts precizē spēkā esošos Saistošos noteikumus Nr. SN3/2021. Saistošo noteikumu izpildes nodrošināšanai nebūs nepieciešami papildu finanšu līdzekļi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projekts nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| 4. Ietekme uz administratīvajām procedūrām un to izmaksām | Nav ietekmes uz administratīvajām procedūrām un to izmaksām. |
| 5. Ietekme uz pašvaldības funkcijām un cilvēkresursiem | Nav ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | Saistošo noteikumu projekta izpildi nodrošina Olaines novada pašvaldības aģentūra “Olaines sociālais dienests”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu projekts ir izstrādāts iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2024. gada 20.septembra līdz 2024. gada 4.oktobrim publicēts pašvaldības tīmekļvietnē sabiedrības viedokļa noskaidrošanai.Noteiktajā termiņā viedokļi vai priekšlikumi par saistošo noteikumu projektu nav saņemti. |

Domes priekšsēdētājs  A. Bergs